Ir-Regolament tal-Kummissjoni (KEE) Nru 2090/93
tas-27 Lulju 1993
li jemenda r-Regolament (KEE) Nru 563/82 li jistabbilixxi regoli dettaljati għall-applikazzjoni tar-Regolament (KEE) Nru 1208/81 biex jiġu stabbiliti l-prezzijiet tas-suq ta’ l-annimali adulti tal-fart fuq il-bażi ta’ skala tal-Komunità għall-klassifikazzjoni tal-karkassi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat r-Regolament tal-Kunsill (KEE) Nru 805/68 tas-27 ta’ Ġunju 1968 dwar l-organizzazzjoni komuni tas-suq fiċ-ċanga u l-viltella [1], kif l-aħħar emendat bir-Regolament (KEE) Nru 125/93 [2],
Wara li kkunsidrat r-Regolament tal-Kunsill (KEE) Nru 1208/81 tat-28 ta’ April 1981 li jwaqqaf l-iskala tal-Komunità għall-klassifikazzjoni tal-karkassi ta’ annimali bovini adulti [3], kif l-aħħar emendat bir-Regolament (KEE) Nru 1026/91 [4], u b’mod partikolari l-Artikolu 2(2) tiegħu
Billi l-Artikolu 1(3) tar-Regolament tal-Kummissjoni (KEE) Nru 563/82 [5], kif l-aħħar emendat bir- Regolament (KEE) Nru 3402/85 [6], jiffissa l-fatturi korrettivi applikabbli għall-piżijiet tal-karkassi meta l-preżentazzjoni tal-karkassa tvarja mill-preżentazzjoni ta’ referenza; billi, għal ċerti gradi ta’ għata ta’ xaħam, il-fatturi korrettivi li jirrelataw mat-tneħħija tax-xaħam estern għandhom ikunu aġġustati biex ikunu eqreb ma’ dawk fil-prattika; billi, wkoll, il-metodi għall-kalkolazzjoni ta’ dawk il-fatturi korrettivi għandhom ikunu speċifikati skond jekk humiex identiċi fl-Istati Membri kollha jew jekk ivarjawx minn biċċerija għall-oħra;
Billi l-miżuri pprovduti f’dan ir-Regolament huma bi qbil mal-opinjoni tal-Kumitat ta’ Ġestjoni għaċ-Ċanga u l-Vitella,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 563/92 huwa emendat kif ġej:
1. Il-paragrafu li ġej huwa miżjud mal-Artikolu 1:
"4. Meta l-aġġustamenti msemmija fil-paragrafu preċedenti huma l-istess ma tul it-territorju kollu tal-Istat Membru dawn għandhom ikunu kkalkolati fuq bażi nazzjonali; meta dawk l-aġġustamenti jvarjaw minn biċċerija għall-oħra, għandhom jiġu kalkolati individwalment."
2. Fl-Anness, il-fatturi korrettivi stabbiliti għat-tneħħija tax-xaħam estern u tal-klassijiet tax-xaħam 3 u 4 huma mibdula biż-żiediet perċentwali + 2 u + 3 rispettivament.
Artikolu 2
Dan ir-Regolament għandu jidħol fis-seħħ fis-seba’ jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta’ Settembru 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Lulju 1993.